CHEWA ออกหุ้นกู้ 500 ลบ. เสนอขายสถาบัน-รายใหญ่ 18-20 มี.ค.62 หวังนำเงินพัฒนาโครงการใหม่
ออกหุ้นกู้ 500 ลบ. เสนอขายสถาบัน-รายใหญ่ 18-20 มี.ค.62 หวังนำเงินพัฒนาโครงการใหม่
7 มี.ค. 2562

บริษัท ชีวาทัย จำกัด (มหาชน) หรือ CHEWA เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2562  มูลค่า 500 ล้านบาท อายุ 2 ปี ครบกำหนดไถ่ถอนปี พ.ศ. 2564 มีอัตราดอกเบี้ยคงที่ 5.90% ต่อปี ชำระดอกเบี้ยทุกๆ 3 เดือน
โดยจะเสนอขายให้แก่ผู้ลงทุนสถาบัน และผู้ลงทุนรายใหญ่ ให้จองซื้อระหว่างวันที่ 18-20 มี.ค.62 ผ่าน บล.เอเซีย พลัส บล.เออีซี และ บล.โกลเบล็ก เป็นผู้จัดการการจัดจำหน่าย
ทั้งนี้ บริษัทมีวัตถุประสงค์ที่จะนำเงินที่ได้จากการเสนอขายหุ้นกุ้ครั้งนี้เพื่อใช้ในการขยายธุรกิจ และ/หรือ ใช้เป็นเงินทุนหมุนเวียนสำหรับโครงการที่อยู่ระหว่างการดำเนินการในปัจจุบันและโครงการที่กำลังจะเกิดขึ้นใหม่